CELEX: 32015R1978
Language: hr
Date: 2015-08-28 00:00:00
Title: Delegirana uredba Komisije (EU) 2015/1978 оd 28. kolovoza 2015. o izmjeni Uredbe (EU) br. 978/2012 Europskog parlamenta i Vijeća u pogledu načina primjene članka 8. navedenih u Prilogu VI. toj Uredbi

5.11.2015   
            
            
               HR
            
            
               Službeni list Europske unije
            
            
               L 289/1
            
         DELEGIRANA UREDBA KOMISIJE (EU) 2015/1978
   оd 28. kolovoza 2015.
   o izmjeni Uredbe (EU) br. 978/2012 Europskog parlamenta i Vijeća u pogledu načina primjene članka 8. navedenih u Prilogu VI. toj Uredbi
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 978/2012 Europskog parlamenta i Vijeća od 25. listopada 2012. o primjeni sustava općih carinskih povlastica i stavljanju izvan snage Uredbe Vijeća (EZ) br. 732/2008 (1), a posebno njezin članak 8. stavak 6.,
   budući da:
   
               (1)
            
            
               U skladu s člankom 8. stavkom 1. Uredbe (EU) br. 978/2012, carinske povlastice na temelju općeg dogovora općeg sustava carinskih povlastica („OSP”) suspendiraju se u odnosu na proizvode iz odjeljka OSP-a s podrijetlom u zemlji korisnici OSP-a kada prosječna vrijednost uvoza Unije takvih proizvoda kroz tri uzastopne godine iz te zemlje korisnice OSP-a premašuje pragove iz Priloga VI. Pragovi se izračunavaju kao postotak ukupne vrijednosti uvoza Unije istih proizvoda iz svih zemalja korisnica OSP-a.
            
         
               (2)
            
            
               U slučaju izmjena popisa država korisnica OSP-a, Uredbom (EU) br. 978/2012 Komisija se ovlašćuje za donošenje delegiranih akata radi izmjene Priloga VI. kako bi se prilagodili načini navedeni u tom Prilogu radi održavanja proporcionalno iste težine stupnjevanih odjeljaka proizvoda kako je definirano u članku 8. stavku 1.
            
         
               (3)
            
            
               S učinkom od 1. siječnja 2015. Delegiranom uredbom Komisije (EU) br. 1421/2013 (2) s popisa zemalja korisnica OSP-a iz Priloga II. Uredbi (EU) br. 978/2012 izbrisani su Kina, Ekvador, Maldivi i Tajland. Zbog znatnog udjela uvoza na temelju OSP-a iz tih zemalja njihovo brisanje s popisa korisnika zahtijeva izmjenu načina navedenih u Prilogu VI. Uredbi (EU) br. 978/2012.
            
         
               (4)
            
            
               Kao rezultat svih izmjena popisa zemalja iz Priloga II. Uredbi (EU) br. 978/2012, od datuma stupanja na snagu te Uredbe do 1. siječnja 2015. ukupan uvoz u Uniju iz svih zemalja korisnica OSP-a, izračunan kao prosjek tijekom zadnje tri uzastopne godine (2012.–2014.), smanjio bi se na 30,71 %. Odjeljci S-2a, S-3 i S-5 iz Priloga V. odstupaju u smislu da bi za te odjeljke ukupan uvoz u Uniju iz svih zemalja korisnica OSP-a pao neznatno (manje od 10 %). Stoga, kako bi se održala proporcionalno ista težina stupnjevanih odjeljaka proizvoda, dva praga navedena u Prilogu VI. trebalo bi povisiti na 47,2 % i 57,0 %, osim za odjeljke S-2a, S-3 i S-5 iz Priloga V., za koje bi prag trebao ostati na sadašnjoj razini.
            
         
               (5)
            
            
               Budući da su Delegiranom uredbom (EU) br. 1421/2013 Kina, Ekvador, Maldivi i Tajland izbrisani s popisa zemalja korisnica OSP-a s učinkom od 1. siječnja 2015., radi dosljednosti i pravne sigurnosti ova bi se Uredba trebala primjenjivati retroaktivno od 1. siječnja 2015.,
            
         DONIJELA JE OVU UREDBU:
   Članak 1.
   Prilog VI. Uredbi (EU) br. 978/2012 zamjenjuje se sljedećim:
   
      
         „PRILOG VI.
         
            Načini primjene članka 8.
         
         
                  
                     1.
                  
                  
                     Članak 8. primjenjuje se kada postotak iz stavka 1. tog članka premašuje 57,0 %.
                  
               
                  
                     2.
                  
                  
                     Članak 8. primjenjuje se na odjeljke OSP-a S-2a, S-3 i S-5 iz Priloga V. kada postotak iz stavka 1. tog članka premašuje 17,5 %.
                  
               
                  
                     3.
                  
                  
                     Članak 8. primjenjuje se na odjeljke OSP-a S-11a i S-11b iz Priloga V. kada postotak iz stavka 1. tog članka premašuje 47,2 %.”
                  
               
   
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 1. siječnja 2015.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. kolovoza 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 303, 31.10.2012., str. 1.
   
   
      (2)  Delegirana uredba Komisije (EU) br. 1421/2013 оd 30. listopada 2013. o izmjeni priloga I., II. i IV. Uredbi (EU) br. 978/2012 Europskog parlamenta i Vijeća o primjeni sustava općih carinskih povlastica (SL L 355, 31.12.2013., str. 1.).